রেশন দুর্নীতি মামলায় জামিন জ্যোতিপ্রিয় মল্লিকের

কলকাতা: রেশন দুর্নীতি মামলায় (Ration Scam) জামিন জ্যোতিপ্রিয় মল্লিকের (Jyotipriya Mallick)। ইডির বিশেষ আদালতে ৫০ লক্ষ টাকা বন্ডে জামিন পেলেন প্রাক্তন খাদ্যমন্ত্রী। এছাড়া ২৫ হাজার টাকার ২টি রেজিস্টার্ড সিকিউরিটি বন্ডে জামিন। জ্যোতিপ্রিয় মল্লিকের পাসপোর্ট জমা রাখতে হবে। সেই সঙ্গে আদালতে প্রত্যেক শুনানিতে তাঁকে হাজিরা দিতে হবে। মোবাইলে যাতে সব সময় তাঁর সাথে যোগাযোগ করা যায়। এছাড়া মিডিয়ার সামনে কোনও মন্তব্য করা যাবে না এই শর্তাবলীতে জামিন দিয়েছে ইডির বিশেষ আদালত।

আরও পড়ুন: মেদিনীপুর মেডিক্যাল কাণ্ডে দোষীদের দৃষ্টান্তমূলক শাস্তি হবে: অভিষেক

এক সময় ইডির আইনজীবীরা জ্যোতিপ্রিয়কে ‘দুর্নীতির গঙ্গাসাগর’ বলেছিল। এইবার সেই ‘কিংপিন’-ই পেয়ে গেলেন জামিন। পর্যাপ্ত পরিমাণ প্রমাণ এখনও জোগাড় করতে না পারায় জেলমুক্তি তাঁর। ২০২৩ এর ২৭ অগাস্ট গ্রেফতার করা হয়েছিল প্রাক্তন খাদ্যমন্ত্রী জ্যোতিপ্রিয় মল্লিককে। জেল হেফাজতে থাকাকালীন রেশন দুর্নীতি তদন্ত সংক্রান্ত তথ্য দেওয়া হয়েছিল কোর্ট তা গ্রহণযোগ্য বলে বিবেচনা করেনি। ওনার বিরুদ্ধে যে আরও তিনজন সাক্ষীর বয়ান দিয়েছে। এর থেকে জ্যোতিপ্রিয় মল্লিকের বিরুদ্ধে দুর্নীতির প্রমাণ পাওয়া যায়নি। ইডি কিছু কাগজ ও চিরকুট আদালতে নথি হিসেবে তুলে ধরেছিল। কিন্তু সেগুলো যথাযথ নথি হিসেবে গ্রাহ্য হবে না বলে জানিয়েছে ইডির বিশেষ আদালত। ১৪ মাস ধরে তিনি জেল হেফাজতে রয়েছেন। এই তদন্ত শেষ হওয়ারও এখন কোনও সম্ভাবনা নেই। যদিও এই মামলায় মেরিট এর বিষয়ে আদালত কোনও মন্তব্য করবে না বলে জানিয়েছে।

দেখুন ভিডিও